Johnson & Johnson

Johnson & Johnson er et amerikansk multinasjonalt legemiddel- og medisinteknikk-selskap. I 2017 hadde Johnson & Johnson 126.400 ansatte. Selskapet ble grunnlagt i 1886 og har sitt hovedkontor i New Brunswick i New Jersey i USA.

Historie 
Robert Wood Johnson (RWJ) slo seg sammen med brødrene James Wood Johnson og Edward Mead Johnson for å skape en rekke hospitalbekledningsprodukter i 1885. Virksomheten fremstilte det første produkt i 1886 og ble stiftet som selskap i 1887.

Robert Wood Johnson fungerte som den første president i selskapet. Han arbeidet med å forbedre hygieniske forhold på 1800-tallet, og utlånte sitt navn til Robert Wood Johnson University Hospital i New Brunswick i New Jersey. Etter hans død i 1910 ble han etterfulgt i presidiet av sin bror James Wood Johnson til 1932 og deretter av sin sønn Robert Wood Johnson II.

RWJs barnebarn, Mary Lea Johnson Richards, var den første baby som kom på Johnson & Johnson babypudderpakker. Hans oldebarn Jamie Johnson skapte en dokumentarfilm kalt Born Rich om å vokse opp som arving til en av verdens største formuer.

Koronavirusvaksine
Janssen Pharmaceutical Companies (eid av Johnson & Johnson) samarbeider med amerikanske Beth Israel Deaconess Medical Center om en mulig vaksine mot covid-19. Start av fase 3 av utprøvingen var 23. september 2020. Vaksinekandidaten, kalt Ad26.COV2.S, er av type viral vektor – ikke-replikerende. EU forhandler om en kjøpsavtale på 200 millioner doser til alle EU-land + Norge, hvis vaksinen er trygg og effektiv mot covid-19. USA har gjennom Operation Warp Speed bestilt 100 millioner. Dette er også en av vaksinene Storbritannia satser på.

Datterselskaper 
Johnson & Johnson er et meget forskjelligartet selskap med over 230 datterselskaper som referes til som «Johnson & Johnson Family of Companies». Blant disse virksomheter er:

Produktmerker

Referanser

Eksterne lenker
Johnson & Johnsons nettsted

Middlesex County (New Jersey)
Vaksineprodusenter
Farmasøytiske selskaper
Selskaper etablert i 1886
Koronavirus vaksinearbeid